CELEX: 22020D0081
Language: hu
Date: 2018-03-23 00:00:00
Title: Az EGT Vegyes Bizottság 64/2018 határozata (2018. március 23.) az Európai Gazdasági Térségről szóló megállapodás IX. mellékletének (Pénzügyi szolgáltatások) módosításáról [2020/81]

30.1.2020   
               
               
                  HU
               
               
                  Az Európai Unió Hivatalos Lapja
               
               
                  L 26/60
               
            
         AZ EGT VEGYES BIZOTTSÁG 64/2018 HATÁROZATA
         (2018. március 23.)
         az Európai Gazdasági Térségről szóló megállapodás IX. mellékletének (Pénzügyi szolgáltatások) módosításáról [2020/81]
         AZ EGT VEGYES BIZOTTSÁG,
         tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
         mivel:
         
                     (1)
                  
                  
                     Az európai kockázatitőke-alapokról szóló, 2013. április 17-i 345/2013/EU európai parlamenti és tanácsi rendeletet (1) bele kell foglalni az EGT-megállapodásba.
                  
               
                     (2)
                  
                  
                     Az európai szociális vállalkozási alapokról szóló, 2013. április 17-i 346/2013/EU európai parlamenti és tanácsi rendeletet (2) bele kell foglalni az EGT-megállapodásba.
                  
               
                     (3)
                  
                  
                     Az európai kockázatitőke-alapokról szóló 345/2013/EU európai parlamenti és tanácsi rendelet 16. cikke (1) bekezdése szerinti értesítés formátuma tekintetében végrehajtás-technikai standardok megállapításáról szóló, 2014. június 3-i 593/2014/EU bizottsági végrehajtási rendeletet (3) bele kell foglalni az EGT-megállapodásba.
                  
               
                     (4)
                  
                  
                     Az európai szociális vállalkozási alapokról szóló 346/2013/EU európai parlamenti és tanácsi rendelet 17. cikke (1) bekezdése szerinti értesítés formátuma tekintetében végrehajtás-technikai standardok megállapításáról szóló, 2014. június 3-i 594/2014/EU bizottsági végrehajtási rendeletet (4) bele kell foglalni az EGT-megállapodásba.
                  
               
                     (5)
                  
                  
                     Az EGT-megállapodás IX. mellékletét ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Az EGT-megállapodás IX. melléklete a 31bcai. pont ((EU) 2015/2042 bizottsági végrehajtási határozat) után a következő szöveggel egészül ki:
            
                        „31bd.
                     
                     
                        
                           32013 R 0345: az Európai Parlament és a Tanács 345/2013/EU rendelete (2013. április 17.) az európai kockázatitőke-alapokról (HL L 115., 2013.4.25., 1. o.).
                        A rendelet rendelkezései e megállapodás alkalmazásában az alábbi kiigazításokkal értendők:
                        
                                    a)
                                 
                                 
                                    A megállapodás 1. jegyzőkönyvének rendelkezései ellenére és e megállapodás eltérő rendelkezése hiányában a »tagállam(ok)« és a »hatáskörrel rendelkező hatóságok« kifejezések úgy értendők, hogy a rendeletben szereplő jelentésük mellett az EFTA-államokat és azok hatáskörrel rendelkező hatóságait is magukban foglalják.
                                 
                              
                                    b)
                                 
                                 
                                    A 22. és 23. cikkben az »EÉPH«, illetve az »EÉPH-nál« szó után a »vagy adott esetben az EFTA Felügyeleti Hatóság«, illetve a »vagy adott esetben az EFTA Felügyeleti Hatóságnál« szövegrészt kell beilleszteni.
                                 
                              
                                    c)
                                 
                                 
                                    A 23. cikk (2) bekezdésében az »uniós joggal« szövegrész helyébe az »EGT-megállapodás rendelkezéseivel« szövegrész lép.
                                 
                              
                                    d)
                                 
                                 
                                    A 24. cikkben az »EÉPH« szó helyébe az »EÉPH vagy adott esetben az EFTA Felügyeleti Hatóság« szövegrész lép.
                                 
                              
                  
                        31bda.
                     
                     
                        
                           32014 R 0593: a Bizottság 593/2014/EU végrehajtási rendelete (2014. június 3.) az európai kockázatitőke-alapokról szóló 345/2013/EU európai parlamenti és tanácsi rendelet 16. cikke (1) bekezdése szerinti értesítés formátuma tekintetében végrehajtás-technikai standardok megállapításáról (HL L 165., 2014.6.4., 41. o.).
                     
                  
                        31be.
                     
                     
                        
                           32013 R 0346: az Európai Parlament és a Tanács 346/2013/EU rendelete (2013. április 17.) az európai szociális vállalkozási alapokról (HL L 115., 2013.4.25., 18. o.).
                        A rendelet rendelkezései e megállapodás alkalmazásában az alábbi kiigazításokkal értendők:
                        
                                    a)
                                 
                                 
                                    A megállapodás 1. jegyzőkönyvének rendelkezései ellenére és e megállapodás eltérő rendelkezése hiányában a »tagállam(ok)« és a »hatáskörrel rendelkező hatóságok« kifejezések úgy értendők, hogy a rendeletben szereplő jelentésük mellett az EFTA-államokat és azok hatáskörrel rendelkező hatóságait is magukban foglalják.
                                 
                              
                                    b)
                                 
                                 
                                    A 23. és 24. cikkben az »EÉPH«, illetve az »EÉPH-nál« szó után a »vagy adott esetben az EFTA Felügyeleti Hatóság«, illetve a »vagy adott esetben az EFTA Felügyeleti Hatóságnál« szövegrészt kell beilleszteni.
                                 
                              
                                    c)
                                 
                                 
                                    A 24. cikk (2) bekezdésében az »uniós joggal« szövegrész helyébe az »EGT-megállapodás rendelkezéseivel« szövegrész lép.
                                 
                              
                                    d)
                                 
                                 
                                    A 25. cikkben az »EÉPH« szó helyébe az »EÉPH vagy adott esetben az EFTA Felügyeleti Hatóság« szövegrész lép.
                                 
                              
                  
                        31bea.
                     
                     
                        
                           32014 R 0594: a Bizottság 594/2014/EU végrehajtási rendelete (2014. június 3.) az európai szociális vállalkozási alapokról szóló 346/2013/EU európai parlamenti és tanácsi rendelet 17. cikke (1) bekezdése szerinti értesítés formátuma tekintetében végrehajtás-technikai standardok megállapításáról (HL L 165., 2014.6.4., 44. o.).”
                     
                  
         
            2. cikk
            A 345/2013/EU és a 346/2013/EU rendeletnek, valamint az 593/2014/EU és az 594/2014/EU végrehajtási rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
         
         
            3. cikk
            Ez a határozat 2018. március 24-én lép hatályba, feltéve hogy az EGT-megállapodás 103. cikkének (1) bekezdésében előírt összes bejelentést megtették (*1).
         
         
            4. cikk
            Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
         
         
            Kelt Brüsszelben, 2018. március 23-án.
            
               
                  az EGT Vegyes Bizottság részéről
               
               
                  az elnök
               
               Claude MAERTEN
            
         
         
            (1)  HL L 115., 2013.4.25., 1. o.
         
         
            (2)  HL L 115., 2013.4.25., 18. o.
         
         
            (3)  HL L 165., 2014.6.4., 41. o.
         
         
            (4)  HL L 165., 2014.6.4., 44. o.
         
         
            (*1)  Alkotmányos követelmények fennállását jelezték.